Kistücsök étterem

A Kistücsök étterem a Balaton déli partján, Balatonszemesen található étterem. Az épület a 19. században épült, Postakocsi Fogadó néven vált ismertté, majd az 1900-as évek közepén a Balatonszárszó és Vidéke ÁFÉSZ tulajdonába került. Jelenlegi vezetője és tulajdonosa Csapody Balázs, aki 1992 óta üzemelteti az éttermet. A Kistücsök étterem a Stílusos Vidéki Éttermiség (SVÉT) tagja. Az étterem története A Balatonszemes központjában, a 7-es számú főút mellett található étterem története a 19. század közepén kezdődik. Ekkor épült ugyanis az egykori lóváltó állomással szemben a Postakocsi Fogadó, ami hosszú évtizedeken át szolgálta ki a postai dolgozókat és a helyi lakosságot egyaránt. Az 1960-as évektől a Balatonszárszó és Vidéke ÁFÉSZ üzemeltette vendéglőként és kocsmaként, majd a rendszerváltás idején bezárták. Csapody Balázs, az étterem jelenlegi tulajdonosa 1992-ben vette bérbe az épületet. 1992 novemberében nyitott újra Kistücsök étterem néven, Jahni László séf társaságában. 2017-ben a Gundel Károly-díj díjazottja Csapody Balázs, a balatonszemesi Kistücsök Étterem tulajdonosa lett. Jahni László főszakács egyik fő segítője munkájában a Bocuse d’Or európai döntőjének nyertese Pohner Ádám. 2018-ban Pohner Ádám a Kistücsök étterem séfhelyetteseként megnyerte a Bocuse d'Or magyar döntőjét, a tét az volt, hogy ki képviseli Magyarországot az európai döntőben. A 2018.évi nyári torinói válogatón túljutva, 2019 januárjában az étterem séfje képviselte csapatával Magyarországot a világhírű Bocuse d’Or szakácsverseny mezőnyének legfiatalabbjaként, a lyoni döntőben, ahol a 12. helyet szerezte meg a magyar csapat. Elismerések 2022. november 3-án Csapody Balázs BIB Gourmand ajánlást vehetett át a Michelin díjátadó gálán. 2018. február 8-án a Kistücsök étterem helyettes séfe, Pohner Ádám nyerte meg a Bocuse d’Or magyarországi döntőjét, ezzel elnyerve a jogot, hogy képviselje az országot az európai döntőben. A 2017. évi Dining Guide TOP100 étteremkalauzban az előkelő 12. helyen végzett az étterem. A Gault&Millau magyar nyelvű kalauzában 14 pontos eredményt, ezzel egy szakácssapkát ért el 2017-ben. Best Wine List, 2016 (Vince Magazin) Év étterme, 2015 (Dining Guide) Best Wine Dinner, 2015 (Vince Magazin) European Restaurant, 2014 (CEUCO) Az év vidéki étterme, 2013 (Az Utazó Magazin) Magyar Brands elismerés, 2013 One of the best countryside restaurants, 2013 (Best of Budapest) Magyar Konyha díja, 2013 One of the best countryside restaurant, 2012 (Best of Budapest) Prestige Award, 2012 Wine in Hungary Award, 2011 TOP 10, 2010 (Dining Guide) Kiváló borpince és sommelier, 2009 (Alexandra étterem- és borkalauz) Az év konyhája, 2009 (Vendéglátás Magazin) Dining Guide, 2009 A 100 legjobb magyar étterem, 2008 (Népszabadság) A 100 legjobb magyar étterem, 2007 (Népszabadság) Jegyzetek További információk Kistücsök Étterem, facebook.com Lami Juli: 25 éves a Kistücsök!, diningguide.hu Bánlaki D. Stella: Ez a baj a Balatonon: 10 mondat vendéglősöktől Archiválva 2019. január 30-i dátummal a Wayback Machine-ben, forbes.hu Sümegi Noémi: „Élem a Kistücsök-életet” Csapody Balázs , magyarkonyhaonline.hu Czene Attila: Michelin-csillagos séf a Kistücsök étteremben - fotó Archiválva 2019. január 30-i dátummal a Wayback Machine-ben, sonline.hu I love Balaton: Így lett a Kistücsök az egyik legjobb étterem a Balaton partján, ilovebalaton.hu Magyarósi Csaba: A legjobb balatoni étterem nyomában: Kistücsök , ilovebalaton.hu Nábelek Zsófia: A Bocuse-zal az egész régióért dolgozunk Csapody Balázs , magyarkonyhaonline.hu Kalas Györgyi: Hamarosan egész éves balatoni szezonról beszélhetünk, index.hu